I morgen er den afgørende kamp om DM-guldet i ishockey.

Tror på hjemmebanefordel På mindre end tre uger har Frederikshavn White Hawksstået over for SønderjyskE seks gange. I morgen venter er det syvende finaleopgør mod modstanderen, som frederikshavnerne efterhånden kender lidt for godt. - Vi er ved at være lidt trætte af dem, men der venter en god kamp, siger White Hawks' Mads Bech Christensen. Efter seks finaler, en pokalfinale og fem grundspilskampe har de to hold efterhånden ikke mange hemmeligheder for hinanden, men Mads Bech Christensen fortæller, at man vil prøve at finde på nogle overraskelser. De første seks finaler har været meget tætte, så både dagsformen og detaljerne kommer til at afgøre kampen. - Begge hold har været dårlige i powerplay, så hvis et af holdene finder en løsning på det, kan det blive afgørende, siger træner Lars Ivarsson. Og så sætter Frederikshavnerne også deres lid til dén hjemmebane, hvor de endnu ikke har tabt en finale.